مقرب خاں

مقرّب خان جنھیں خان زمان فتح جنگ دکنی اور شیخ نظام بھی کہا جاتا ہے، دکنی مسلم عسکری عہدے دار تھے جو قطب شاہی خاندان کے دورِ حکومت خصوصاً ابو الحسن قطب شاہ کے عہد میں نہایت تجربہ کار سپہ سالار شمار ہوتے تھے۔ انھیں خصوصاً محاصرۂ گولکنڈہ کے دوران ابو الحسن قطب شاہ سے غداری کے سبب یاد کیا جاتا ہے۔ انھوں نے مرہٹہ بادشاہ چھترپتی سمبھاجی مہاراج کو سنگمیشور میں گرفتار کیا۔

شیخ نظام دکنی / حیدرآبادی المعروف مقرّب خاں ابو الحسن قطب شاہ کے وزرا اَکّنّا و مادنّا کے سیاسی حریف بھی تھے۔ مغلوں کے ہاتھوں ابو الحسن قطب شاہ کی شکست کے بعد وہ میدانِ جنگ سے نکل کر قلعہ گولکنڈہ میں پناہ لینے میں کامیاب ہوئے۔ جب مغلوں نے قلعہ گولکنڈہ پر قبضہ کر لیا تو مقرّب خاں عملاً گولکنڈہ کے حکمران بن گئے۔

 مغلیہ دربار میں 
 مغلیہ سلطنت سے الحاق 
اس سے قبل کہ اورنگزیب عالمگیر اور ان کی افواج محاصرۂ گولکنڈہ شروع کرتیں، مقرّب خاں (جو گولکنڈہ کے سب سے تجربہ کار سپہ سالار تھے ) مغلیہ سلطنت سے جا ملے۔ انھوں نے اپنی فوجی مہارت کا ثبوت مرہٹہ افواج کے خلاف لڑائیوں میں دیا خصوصاً اس مہم میں جس کے نتیجے میں مرہٹہ بادشاہ سمبھاجی سنگمیشور میں گرفتار کیے گئے اور انھیں عالمگیر کے حضور پیش کیا گیا۔

 سمبھاجی کی گرفتاری 

سمبھاجی اور ان کے ساتھیوں کو مقرّب خاں اور ان کے سپاہیوں نے گرفتار کیا۔ سمبھاجی کو مغل شہنشاہ اورنگزیب کے سامنے پیش کیا گیا۔ دربار میں انھوں نے اورنگزیب کے سامنے جھکنے سے انکار کیا اور مرہٹہ سلطنت سے دستبردار ہونے سے صاف انکار کر دیا۔ اس کے بعد انھیں سخت اذیتیں دے کر بالآخر قتل کر دیا گیا۔

 فلم 
 2025ء کی ہندی فلم چھاوا میں ان کا کردار انیل جارج نے ادا کیا۔

 مزید دیکھیے 
 مغلیہ سلطنت
 ابو الحسن قطب شاہ

 حوالہ جات 

زمرہ:سترہویں صدی کی عسکری شخصیات